**Ն Ա Խ Ա Գ Ի Ծ**

**ՀԱՅԱՍՏԱՆՒ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ**

**ԱՎԱԳԱՆՈՒ ՈՐՈՇՈՒՄ**

**« » 2021 թվականի N -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2020 ԹՎԱԿԱՆԻ ԴԵԿՏԵՄԲԵՐԻ 24-Ի N 223–Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 5-րդ կետի, «Հայաստանի Հանրապետության բյուջետային համակարգի մասին» օրենքի 33-րդ հոդվածի 4-րդ մասի, «Նորմատիվ իրավական ակտերի մասին» օրենքի 33-րդ հոդվածի 1-ին մասի 1-ին և 3-րդ կետերի, 34-րդ հոդվածի 1-ին, 2-րդ մասերի դրույթներով և հիմք ընդունելով Գյումրի համայնքի ղեկավարի առաջարկը՝ **Գյումրի** **համայնքի ավագանին** **որոշում է.**

1. Հայաստանի Հանրապետության Շիրակի մարզի Գյումրի համայնքի ավագանու 2020 թվականի դեկտեմբերի 24-ի «Հայաստանի Հանրապետության Շիրակի մարզի Գյումրի համայնքի 2021 թվականի բյուջեն հաստատելու մասին» N 223-Ն որոշման (այսուհետ` որոշում) մեջ կատարել հետևյալ փոփոխությունները.

1) որոշման 1–ին կետի 1-ին ենթակետի «5 374 536 918 (հինգ միլիարդ երեք հարյուր յոթանասունչորս միլիոն հինգ հարյուր երեսունվեց հազար ինը հարյուր տասնութ)» թիվը և բառերը փոխարինել «5 331 014 618 (հինգ միլիարդ երեք հարյուր երեսունմեկ միլիոն տասնչորս հազար վեց հարյուր տասնութ)» թվով և բառերով,

2) որոշման 1-ին կետի 2-րդ ենթակետի «6 129 478 818 (վեց միլիարդ հարյուր քսանինը միլիոն չորս հարյուր յոթանասունութ հազար ութ հարյուր տասնութ)» թիվը և բառերը փոխարինել «6 085 956 518 (վեց միլիարդ ութսունհինգ միլիոն ինը հարյուր հիսունվեց հազար հինգ հարյուր տասնութ )» թվով և բառերով:

2. Որոշման 1-ին կետով հաստատված հավելվածի 1-ին, 2-րդ, 3-րդ, 4-րդ հատվածները շարադրել նոր խմբագրությամբ՝ համաձայն NN 1,2,3,4 հավելվածների:

**ՀԻՄՆԱՎՈՐՈՒՄ-ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2020ԹՎԱԿԱՆԻ ԴԵԿՏԵՄԲԵՐԻ 24-Ի N 223–Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Որոշման ընդունումը պայմանավորված է «Հայաստանի Հանրապետության բյուջետային համակարգի մասին» օրենքի 33-րդ հոդվածի 4-րդ մասի դրույթների կատարման անհրաժեշտությամբ.

Պակասելու է ՝

1.Գյումրի համայնքի վարչական բյուջեի եկամուտները և ծախսերը ` 43 522 300 (քառասուներեք միլիոն հինգ հարյուր քսաներկու հազար երեք հարյուր) Հայաստանի Հանրապետության դրամ՝ կապված ՀՀ տարածքային կառավարման և ենթակառուցվածքների նախարարի 2021 թվականի հունվարի 29-ի թիվ ՍՊ//1900-2021 հանձնարարականի և ՀՀ աշխատանքի և սոցիալական հարցերի նախարարի գրության 2021 թվականի ապրիլի 01-ից տարածքում կազմակերպվող սոցիալական աջակցության տրամադրման և տեղական ինքնակառավարման մարմինների՝ սոցիալական ծառայություններ տրամադրող տարածքային մարմինների գործունեության համար պետության պատվիրակված լիազորությունների դադարեցմամբ , որի արդյունքում կրճատվում է 28 հաստիք :

|  |  |
| --- | --- |
| **Վարչական բյուջեի եկամուտներ** | |
| Պետության կողմից տեղական ինքնակառավարման մարմիններին պատվիրակված լիազորությունների իրականացման ծախսերի ֆինանսավորման համար պետական բյուջեից ստացվող միջոցներ | -43522.3 |
|  |  |
|  |  |
|  |  |
|  |  |
| **Վարչական բյուջեի ծախսեր** | |
| Սոցիալական պաշտպանություն (այլ դասերին չպատկանող) | -43522.3 |

Համայնքի բյուջեի փոփոխությունները ըստ գործառական և տնտեսագիտական հոդվածների հետևյալն են՝

|  |  |  |  |  |  |
| --- | --- | --- | --- | --- | --- |
| **Բյուջեի ծախսեր** | | | | | |
| գործառական դասակարգում | տնտեսագիտական դասակարգման հոդվածներ | հոդված | տարեկան | 2-րդ եռ. | 3-րդ եռ. |
| 1/5/1 | Նախագծահետազոտական ծախսեր | 5134 | -4000.0 | -4000.0 | -4000.0 |
| 4/5/1 | Նախագծահետազոտական ծախսեր | 5134 | 4000.0 | 4000.0 | 4000.0 |
| 1/6/1 | Ներքին վարկի տոկոսավճարներ | 4412 | -8326.0 | -8326.0 | -8326.0 |
| 8/2/3 | Նվրատվություներ այլ շահույթ չհետապնդող կազմակերպություններին | 4819 | 8326.0 | 8326.0 | 8326.0 |

<<Ընդհանուր բնույթի հանրային ծառայություններ գծով հետազոտական և նախագծային աշխատանքներ >> ծրագրի 1/5/1 գործառական դասակարգման 5134 (նախագծահետազոտական ծախսեր) տնտեսագիտական հոդվածից՝ 4000.0 հազ.դրամ, կա անհրաժեշտություն ուղղել՝ <<Ճանապարհային տրանսպորտ >> ծրագրի 4/5/1 գործառական դասակարգման 5134 (նախագծահետազոտական ծախսեր) տնտեսագիտական հոդվածին՝ 4000.0 հ.դ: <<Ընդհանուր բնույթի հանրային ծառայություններ (այլ դասերին չպատկանող) >> ծրագրի 1/6/1 գործառական դասակարգման 4412 (ներքին վարկի տոկոսավճարներ ) տնտեսագիտական հոդվածից ՝ 8326.0 հազ.դրամ անհրաժեշտություն է առաջացել ուղղելու <<Մշակույթի տներ, ակումբներ, կենտրոններ>> ծրագրի 8/2/3 գործառական դասակարգման 4819 (նվիրատվություններ այլ շահույթ չհետապնդող կազմակերպություններին) տնտեսագիտական հոդվածին՝ 8326.0 հազ.դրամ: